钦定古今图书集成/明伦汇编/氏族典/第103卷 > 《廖用贤尚友录》 > 嵇含
## 钦定古今图书集成/明伦汇编/氏族典/第103卷 > 《廖用贤尚友录》 > 嵇含

按《晋书嵇绍传》，“绍从子含，字君道，好学能属文，家在
巩县亳丘，自号亳丘子。楚王玮辟为掾。璋诛，坐免。举
秀才，除郎中。齐王冏辟为征西参军，袭爵武昌乡侯。
长沙王乂召为骠骑记室。怀帝为抚军将军，以含为
从事中郎。惠帝北征，转中书侍郎。及荡阴之败，含走
归荥阳。永兴初，除太弟中庶子。西道阻阂，未得应召。”
范阳王虓为征南将军，屯许昌，复以含为从事中郎，
寻授振威将军、襄城太守。虓为刘乔所破，含奔镇南
将军刘弘于襄阳。弘表含为平越中郎将、广州刺史、
假节。未发，会弘卒。时或欲留含领荆州。含性刚躁，素
与弘司马郭劢有隙，劢疑含将为己害，夜掩杀之。时
年四十四。怀帝即位，谥曰宪。